लखनऊ. होली का त्यौहार नजदीक आते ही एफएसडीए मिलावटखोरों पर शिकंजा कसने में लगी हुई है। यूपी की राजधानी लखनऊ में सोमवार को घटिया खाद्य सामग्री की आशंका पर एफएसडीए (फ़ूड सेफ्टी एंड ड्रग एडमिनिस्ट्रेशन) की टीम ने कई स्थानों पर रेड कर कुल 22 नमूने जब्त कर लिए हैं। मिलावट करने पर 2 साल की जेल...
- एफएसडीए के अधिकारी एसपी सिंह के मुताबिक, यहां के अंसल सिटी स्थित वॉलमार्ट, पतंजलि मेगामार्ट कपूरथला, मधानी ट्रेडर्स मोहिबुल्लापुर और एरा रोड किस्मत अली स्वीट पर रेड की और कुल 22 नमूने भरे।
- वॉलमार्ट से पापड़, पास्ता, देशी घी, बेसन लड्डू, पतंजलि से सब्जी मसाला, शहद, हल्दी पाउडर व दूध पाउडर को जब्त किया गया।
- बताते चलें कि सुप्रीम कोर्ट व शासन ने खाद्य वस्तुओं में मिलावट को गंभीरता से लेते हुए कड़ी सजा का प्रावधान किया है। खाद्य सुरक्षा अधिनियम के तहत 2 साल से लेकर आजीवन कारावास तक की सजा और 10 हजार से 20 लाख रुपए तक का जुर्माना हो सकता है।
- लेकिन इसके बावजूद व्यवसायी मुनाफाखोरी से बाज नहीं आ रहे हैं। विभिन्न पकवानों में इस्तेमाल होने वाले खाद्य तेल, सब्जी मसाले, बेसन, मैदा, खोया व दूध की आड़ में मोटा मुनाफा कमाने के लिए मिलावट कर रेह हैं।
एसे होती है मिलावट
- पर्व पर बढ़ती खपत और घटती आपूर्ति के कारण सबसे ज्यादा फायदे का सौदा मिलावटी दूध होता है।
- जनपद में शहरी क्षेत्रों में औसतन ढाई लाख लीटर दूध की खपत है और उत्पादन सिर्फ 80 से एक लाख लीटर है।
- ऐसे में धंधेबाज इसमें कार्बोनेट खाने का सोडा, फार्मलीन, यूरिया व खराब मिल्क पाउडर, हैंडपंप व तालाब का गंदा पानी मिला दूध की मात्रा बढ़ाकर ज्यादा मुनाफा कमाने के चक्कर में रहते हैं। आसानी से तैयार हो जाता है।
मिलावटी दूध सेहत के लिए खतरा
- एफएसडीए के अधिकारी के मुताबिक, खाद्य तेल में राइसब्रान और बटल येलो के साथ आर्जीमोन और देशी घी में वनस्पति के साथ चर्बी और ब्यूट्रिक एसिड, वनस्पति घी में पामोलीन ऑयल, हल्दी में लेड ऑक्साइड, लेड क्रोमेट तथा पीली मीटी, लाल मिर्च में सुडान टू, सुडान थ्री और लाल रंग, धनिया में बटर येलो और ट्रटाजिन, काली मिर्च में लाइट बेरी और पपीते के बीज, पनीर में शकरकंदी, आलू व यूरिया मिला बाजार में बेचकर मोटी कमाई की जाती है। कमाई के फेर में मिलावटखोर आम आदमी के सेहत के साथ खिलवाड़ करने से बाज नहीं आते।
यहां से जब्त किए FSDA ने नमूने
बेस्ट प्राइस वॉलमार्ट : पापड़, कुकीज, पास्ता, क्षीर घी, मूंगा भजिया पकौड़ी (बनाने का मिक्स), तुलसी ब्रांड काजू का टुकड़ा, प्रीत लाइट ब्रांड प्रोमटायरी फूड, बेसन लड्डू, गोंद लड्डू, पास्ता, एगलेश मायो।
पतंजलि मेगा मार्ट : टोमैटो केचअप, बेसन, सब्जी मसाला, हल्दी पाउडर, दूध पाउडर, आटा नूडल्स, शहद।
मधानी टे्रडर्स : जीरा व अरहर दाल। किस्मत अली स्वीट - पेड़ा।
त्यौहार में मिलावट से बिगड़ सकती है सेहत
त्यौहार नजदीक आते ही मिलावटखोरी का धंधा जोर पकड़ने लगा है। इस मिलावटी खाद्य पदार्थों के सेवन से पेट संबंधी रोगों के साथ त्वचा, गले में खराबी व एलर्जी पीड़ितों की संख्या बढ़ेगी। सबसे अधिक मिलावट खुले मसालों, दूध, पनीर, खोया व खाद्य तेलों में हो रही है।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva bho_Deva hin_Deva hin_Deva bho_Deva bho_Deva awa_Deva hin_Deva hin_Deva